**Paradă în decembrie**

*Emilian Oniciuc*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trec parade militare,

Fețe triste le privesc...

Avioanele-s spre soare

În văzduhul românesc!

Parcă-i circ, o făcătură

Într-o țară sugrumată;

Militari ieșiți din tură

Storși cu forța de armată...

Întristați de griji, de lipsuri,

Sunt și ei români ca noi

Dar parada-i cu dichisuri...

Nu plâng de-ale lor nevoi!

Trec parade întristate,

Fețe triste le privesc,

Pasul lor de umbre bate

Pe pământul românesc!

Parcă-i circ, o făcătură

Ziua noastră națională;

Printre mici și băutură:

Crăciunițe-n pielea goală...

Mamă și ce frig i-afară!

27.11.2014

Revizuit: 28.03.2019